**Citind în file casabile**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*legătoria celestă\*

sângerez

risipită-n oglindă

argintată de taină acidă

distanța față de mine

incertă

îmi dă drept de veto

oricând

fără bocanci prăfuiți

pe aleile nopții dinlăuntru

se pășește

smerit

împănat doar de mister

și dorul din

vintre

luna se joacă în burice de ger

când te desparte

în zar de

efemer

și peren nevăzut

descărcată în file fragile

de viață

aștept

să fiu copertată

măiastru

și să pier

spre a-mi respira

infinitul